หุ้นปิดร่วง7.17 จุด
ดัชนีหุ้นไทยปิดตลาดวันนี้ที่ 766.55 จุดลดลง 7.17 จุดหรือ 0.93% ด้วยมูลค่าการซื้อขายทั้งสิ้น 20,307.54 ล้านบาท
13 พ.ค. 2553

ดัชนีหุ้นไทยปิดตลาดวันนี้ที่ 766.55 จุดลดลง 7.17 จุดหรือ 0.93% ด้วยมูลค่าการซื้อขายทั้งสิ้น 20,307.54 ล้านบาท
นักวิเคราะห์จากบล.ทรีนีตี้กล่าวว่า   ดัชนีที่ดิ่งลงวันนี้เป็นผลมาจากแรงกดดันจากปัญหาการเมืองในประเทศที่ความขัดแย้งส่อรุนแรงอีกครั้งหลังรัฐบาลเริ่มกดดันกลุ่มผู้ชุมนุมที่ไม่ตอบรับแผนปรองดองและไม่ยอมยุติการชุมนุมทำให้รัฐบาลประกาศยกเลิกแผนการเลือกตั้งใหม่และประกาศจะตัดน้ำตัดไฟ  เวลา 18.00 น  ส่งผลให้ดัชนีหุ้นไทยลดลงแรงอีกครั้ง  ส่วนสถานการณ์หากมีความเด็ดขาดแม้จะเกิดผลเสียแต่ตลาดหุ้นจะตอบรับในเชิงบวกแต่หากสถานการยังอึมครึมและยังไม่รู้ว่าจะแก้ปัญหาอย่างไรตลาดหุ้นก็จะซึมต่อ
อย่างไรก็ตามในส่วนของปัจจัยต่างประเทศโดยเฉพาะปัญหาที่ยุโรปนั้นนักลงทุนคลายความกังวลลงหลังสเปนประกาศตัดงบขาดดุลลงทำให้ความกังวลเรื่องหนี้จะลุกลามผ่อนคลายลง